pythainlp/thai-wiki-dataset-v3 huggingface dataset:
วิลเฮ็ล์ม ไมบัค

วิลเฮ็ล์ม ไมบัค (Wilhelm Maybach) เป็นผู้ออกแบบเครื่องยนต์คนแรกๆและนักอุตสาหกรรมชาวเยอรมัน เขาเป็นผู้ก่อตั้งบริษัทบริษัทไมบัค-โมทอร์เรินเบา ได้รับการขนานนามว่าเป็น "ราชาแห่งนักออกแบบ"
วิลเฮ็ล์ม ไมบัค เกิดในปีค.ศ. 1846 ที่เมืองไฮล์บร็อนในราชอาณาจักรเวือร์ทเทิมแบร์ค เป็นบุตรของช่างไม้ เมื่ออายุได้แปดขวบครอบครัวก็ย้ายไปพำนักในเมืองชตุทท์การ์ท เขาเข้าเรียนที่โรงเรียนการกุศลในเมืองร็อยท์ลิงเงิน ผู้อำนวยการโรงเรียนเห็นว่าเด็กชายไมบัคมีแววด้านเทคนิคจึงส่งตัวไปฝึกงานที่โรงเรียนช่าง เมื่ออายุได้ 15 ปี ไมบัคสนใจงานออกแบบเชิงอุตสาหกรรม และเข้าศึกษาวิชาฟิสิกส์และคณิตศาสตร์เพิ่มเติมที่โรงเรียนมัธยมของรัฐในเมืองร็อยท์ลิงเงิน
ในปลายคริสต์ศตวรรษที่ 19 ไมบัคร่วมกับนายก็อทลีพ ไดม์เลอร์ พัฒนาเครื่องยนต์สันดาปภายในความเร็วสูงขนาดเบาขึ้นมา ซึ่งเหมาะสมกับการติดตั้งในพาหนะบก, อากาศ และทางน้ำ เครื่องยนต์เหล่านี้ถูกติดตั้งในจักรยานยนต์และเรือยนต์แรกของโลก และภายหลังการเสียชีวิตของไดม์เลอร์ ก็มีการเปิดตัวรถยนต์ใหม่ในปีค.ศ. 1902 ชื่อว่าโมเดลเมอร์เซเดส (Model Mercedes)
ไมบัคก้าวหน้าจนได้เป็นผู้อำนวยการฝ่ายเทคนิคของบรรษัทไดม์เลอร์มอเตอร์ (Daimler Motoren Gesellschaft) แต่เข้ากับประธานบริษัทไม่ค่อยได้ นั่นทำให้ไมบัคลาออกจากบริษัทในปี 1907 เพื่อไปก่อตั้งบริษัทของตนเองกับลูกชายชื่อว่าบริษัทไมบัค-โมทอร์เรินเบา (Maybach-Motorenbau GmbH) เมื่อปีค.ศ. 1909 ซึ่งมีส่วนร่วมในการผลิตเครื่องยนต์ให้กับเรือเหาะเซ็พเพอลีน (Zeppelin) ต่อมาเมื่อจักรวรรดิเยอรมันพ่ายแพ้ในสงครามโลกครั้งที่หนึ่งและจำต้องลงนามในสนธิสัญญาแวร์ซาย ไมบัคปรับตัวเข้ากับสถานการณ์นี้โดยหันไปผลิตรถยนต์หรูวางจำหน่ายภายใต้แบรนด์ "Maybach" บริษัทยังมีส่วนร่วมในสงครามโลกครั้งที่สองในปีค.ศ. 1940 โดยการผลิตเครื่องยนต์ให้กับรถถังหนัก ทีเกอร์ 1 และทีเกอร์ 2
==เชิงอรรถ==
Niemann, Harry: Mythos Maybach, 4. Aufl., Stuttgart 2002
Niemann, Harry: Maybach - der Vater des Mercedes, 3. Aufl., Stuttgart 2000
Niemann, Harry: Wilhelm Maybach - König der Konstrukteure, 1. Aufl., Stuttgart 1995
Rathke, Kurt: Wilhelm Maybach - Anbruch eines neuen Zeitalters, 1. Aufl., Friedrichshafen 1953
Rauck, Max J.: Wilhelm Maybach: der grosse Automobilkonstrukteur. Baar 1979.
วิศวกรชาวเยอรมัน
นักประดิษฐ์ชาวเยอรมัน
เมอร์เซเดส-เบนซ์
บุคคลจากรัฐบาเดิน-เวือร์ทเทิมแบร์ค
พระพาหุพลี

พระพาหุพลี (Bahubali) เป็นหนึ่งในเทพที่ได้รับการเคารพอย่างสูงในศาสนาเชน ท่านเป็นบุตรของพระอาทินาถ ผู้เป็นตีรถังกรองค์แรกของศาสนาเชน และเป็นน้องชายของพระภารตจักรวรรติน ตามตำนานเล่าว่าท่านทำสมาธิอย่างแน่วแน่ ไม่เคลื่อนไหวร่างกายเป็นเวลาหนึ่งปีในท่ายืนตรง (เรียกว่า kayotsarga) ทำให้มีพืชต่าง ๆ เติบโตและมาเกาะเกี่ยวขาของท่าน ลักษณะนี้สามารถสังเกตได้ชัดเจนในรูปเคารพของท่าน หลังท่านทำสมาธิมาได้หนึ่งปีเต็ม ท่านบรรลุภาวะเกวลญาณ
นามอื่น ๆ ของท่าน คือ "กามเตศวร" (Kammateswara) และ "โคมเตศวร" (Gommateshwara) ตามชื่อของรูปปั้นโคมเตศวร (Gommateshwara Statue) ซึ่งสร้างขึ้นในจักรวรรดิคงคาตะวันตก (Western Ganga Dynasty) โดย พระเจ้าจาวุนทรายะ รูปปั้นนี้มีความสูง  มีลักษณะเป็นรูปปั้นแบบโมโนลิธ ปัจจุบันตั้งอยู่ในอาณาเขตของ ศรวนเวลโคล, อำเภอฮัสซาน, รัฐกรณาฏกะ ประเทศอินเดีย
== อ้างอิง ==
=== ที่มา ===
พระเป็นเจ้าในศาสนาเชน
เอ็นจีซี 7027

เอ็นจีซี 7027 เป็นเนบิวลาดาวเคราะห์อายุน้อยและมีมวลหนาแน่นอยู่ในกลุ่มดาวหงส์และห่างจากโลกประมาณ 3,000 ปีแสง เนบิวล่านี้ถูกค้นพบโดยเอดวร์ด สเตฟานในปี 1878 จากกล้องโทรทรรศน์สะท้อนแสงขนาด 31 นิ้ว ที่หอดูดาวมาร์แซย์ เนบิวลานี้เป็นหนึ่งในเนบิวลาดาวเคราะห์ที่เล็กที่สุดและมีความน่าสนใจมากที่สุดแห่งหนึ่งในเอกภพ นอกจากนี้ในปี 2019 เนบิวลานี้ยังเป็นสถานที่แรกที่พบไอออนฮีเลียมไฮไดรด์ในเอกภพ
== อ้างอิง ==
เนบิวลาดาวเคราะห์
วัตถุท้องฟ้าของเอ็นจีซี
อัญชลีมุทรา

อัญชลีมุทรา (अञ्जलि मुद्रा, ) หรือ ปราณามาสนะ (สันสกฤต: प्रणामासन, ) เป็นท่ามือที่มาจากศาสนาแบบอินเดีย ซึ่งมีการปฏิบัติในเอเชียและที่อื่นๆ ท่ามือนี้ถูกใช้เป็นสัญลักษณ์ของความเคารพและคำทักทายใน อินเดีย, ศรีลังกา, เนปาล, ภูฏาน, พม่า, ไทย, ลาว, กัมพูชา และอินโดนีเซีย นอกจากนี้ยังใช้ในหมู่ชาวพุทธในเอเชียตะวันออก ลัทธิเต๋าและชินโต ในหมู่ผู้ฝึกโยคะและกลุ่มคนของประเพณีที่คล้ายคลึงกัน ท่ามือนี้จะมีอยู่ในโยคาสนะจำนวนหลายท่า และยังใช้สำหรับการนมัสการในหลายศาสนาแถบตะวันออก
==ที่มาของคำ==
อัญชลี เป็นคำสันสกฤต แปลว่า "เครื่องบูชาศักดิ์สิทธิ์", "ท่าแห่งความเคารพ", "การประสาทพร", "การคารวะ" มาจาก อัญช หมายถึง "การให้เกียรติหรือเฉลิมฉลอง"
มุทรา หมายถึง "ท่า" หรือ "สัญลักษณ์" ความหมายของวลีจึงเป็น "สัญลักษณ์ของความเคารพ"
ท่านี้ยังเป็นที่รู้จักในชื่อของ ฤทัยอัญชลีมุทรา หมายถึง "ท่าเคารพจากใจ" และ อัตตาอัญชลีมุทรา หมายถึง "ท่าเคารพด้วยตัวตน"
== อ้างอิง ==
เทียร์

เทียร์ (Týr; Tyr, ) หรือ ทิว (Tiw หรือ Tiu) เป็นเทพที่โบราณที่สุดองค์หนึ่งที่มีประวัติที่ลึกลับของกลุ่มชนเจอร์แมนิก มีหน้าที่ดูแลเรื่องสงครามโดยเฉพาะเรื่องสนธิสัญญาและความยุติธรรม เป็นผู้ค้ำประกันสนธิสัญญาและผู้พิทักษ์คำสัตย์ปฏิญาณ
เรื่องเล่าเกี่ยวกับเทียร์ที่ปัจจุบันรู้จักกันดีสุด คือ เทียร์เป็นผู้ค้ำประกันความสุจริต จึงเอามือข้างหนึ่งไปวางระหว่างขากรรไกรของหมาป่าปีศาจชื่อ เฟนเรียร์ (Fenrir) ขณะที่เทพองค์อื่นแสร้งทำเป็นไม่สนใจ แต่ที่จริงหมายผูกมัดตัวเฟนเรียร์ เมื่อเฟนเรียร์ตายใจก็ถูกเทพเหล่านี้ผูกมัดตัว พอรู้ว่าถูกหลอกก็กัดมือของเทียร์จนขาด เหตุการณ์นี้ทำให้เทียร์มีอีกชื่อหนึ่งว่า "เทพมือเดียว"
เทียร์เป็นเทพที่ชาวโรมันถือว่า เป็นองค์เดียวกับมาร์ส ซึ่งเป็นเทพแห่งสงครามเช่นกัน คำว่า "วันของมาร์ส" ในภาษาละติน (dies Marti) จึ่งแปลว่า "วันของเทียร์" (Týsdagr; Tuesday) ซึ่งปัจจุบันแปลว่า วันอังคาร
== อ้างอิง ==
==แหล่งข้อมูลอื่น==
เทพแห่งสงคราม
คำสาปมรณะจากหญิงร่ำไห้

คำสาปมรณะจากหญิงร่ำไห้ (The Curse of La Llorona, บางแห่งใช้ชื่อ The Curse of the Weeping Woman) เป็นภาพยนตร์สยองขวัญของอเมริกา เผยแพร่ใน พ.ศ. 2562 กำกับโดยไมเคิล ชาเวส (Michael Chaves) ถือเป็นการกำกับภาพยนตร์เรื่องแรกของเขา เขียนบทโดยมิกกี ดอทรี (Mikki Daughtry) และทอเบียส ไออาคอนิส (Tobias Iaconis) ภาพยนตร์เรื่องนี้เป็นภาคที่หกของจักรวาลคนเรียกผี (The Conjuring Universe) มีการกล่าวถึงผีลาโยโรนา (La Llorona) หรือหญิงร่ำไห้จากคติชนชาวเม็กซิกัน หากใครได้ยินเสียงนางร่ำไห้ นางจะตามไปฆ่าเด็กด้วยการกดน้ำเช่นเดียวกับที่นางเคยทำกับลูกของตน นำแสดงโดยลินดา คาร์เดลลินี (Linda Cardellini), เรย์มอนด์ กรุซ (Raymond Cruz) และปาตริซีอา เบลัสเกซ (Patricia Velásquez) เนื้อหาว่าด้วยแม่คนหนึ่งในลอสแอนเจลิส ค.ศ. 1970 ที่ต้องช่วยลูก ๆ ให้พ้นภัยจากลาโยโรนา ซึ่งพยายามพรากลูกของเธอไป ภาพยนตร์เรื่องนี้ผลิตโดยเจมส์ วาน (James Wan) ผ่านค่ายอะตอมิกมอนสเตอร์โพรดักชันส์ (Atomic Monster Productions)
ภาพยนตร์เรื่องนี้ฉายรอบปฐมทัศน์ในงานเทศกาลเซาท์บายเซาท์เวสต์ (South by Southwest) เมื่อวันที่ 15 มีนาคม พ.ศ. 2562 ก่อนฉายในสหรัฐเมื่อวันที่ 19 เมษายน 2562 โดยวอร์เนอร์บราเธอส์พิกเจอส์ (Warner Bros. Pictures) และนิวไลน์ซินีมา (New Line Cinema) ทว่าภาพยนตร์เรื่องนี้ถูกวิจารณ์ในด้านลบ เป็นต้นว่า "การดำเนินเรื่องเรียบง่ายไม่ซับซ้อน" และมีฉากผีตุ้งแช่ (jump scares) มากเกินไป
== อ้างอิง ==
==แหล่งข้อมูลอื่น==
ภาพยนตร์ที่ออกฉายในปี พ.ศ. 2562
ภาพยนตร์สยองขวัญอเมริกัน
ภาพยนตร์ภาษาอังกฤษ
ภาพยนตร์ผี
ภาพยนตร์โดยวอร์เนอร์บราเธอร์ส
เกวลญาณ

เกวลญาณ (Kevala jñāna) หรือ ไกวัลย์ คือภาวะสัพพัญญู (omniscience - การตรัสรู้เข้าใจสรรพสิ่งทั้งหมดในจักรวาล) ในศาสนาเชน แปลหยาบ ๆ ว่า "การเข้าใจทั้งหมด" หรือ ปัญญาสูงสุด
เกวลญาณนั้นเชื่อกันว่าเป็นคุณภาพแท้จริงในวิญญาณทั้งปวง คุณภาพนี้จะถูกซ่อนในรูปของอนุภาคกรรม (karmic particles) ที่รายล้อมวิญญาณนั้น ๆ ทุกวิญญาณสามารถเข้าถึงเกวลญาณได้โดยการขจัดอนุภาคกรรมออกเสีย เอกสรรของเชนระบุถึงขั้นตอน 12 ขั้นเพื่อที่จะเข้าถึงเกวลญาณนี้ วิญญาณที่เข้าถึงเกวลญาณแล้วจะเรียกว่า "เกวลิน" (केवलिन्). ศาสนิกชนเชนเชื่อว่า เกวลินต่าง ๆ เท่านั้น ที่จะเข้าใจสรรพสิ่งในจักรวาลในทุกมุมอง สิ่งมีชีวิตอื่น ๆ ที่ไม่เข้าสู่เกวลญาณจะเข้าใจได้เพียงแค่ความรู้บางส่วน บางมุม บางมิติ เท่านั้น
นิกายทิคัมพรเชื่อว่าเกวลินจะไม่มีความรู้สึกหิวหรือกระหายเหลืออยู่อีก ในขณะที่นิกายเศวตามพรเชื่อว่าเกวลินยังมีความต้องการเหมือนกับมนุษย์ปุถุชนทั่วไป ทั้งสองนิกายเชื่อเหมือนกันว่าเกวลินสุดท้ายของอวสรรปิณี (จักรวาลนี้) ได้กำเนิดไปแล้ว คือ "ชัมพูสวามี" (Jambuswami) หนึ่งใน 11 สาวกสำคัญของตีรถังกรสุดท้าย "พระมหาวีระ" และหลังจากนี้จะไม่มีสิ่งมีชีวิตใดสามารถเข้าถึงเกวลญาณได้อีก
== อ้างอิง ==
=== บรรณานุกรม ===
ศาสนาเชน
ปรัชญาอินเดีย
ทึฟ ซืด

ทึฟ ซืด (TÜV Süd) เป็นบริษัทข้ามชาติจากประเทศเยอรมนี ให้บริการในหลากหลายอย่าง ตั้งการเป็นที่ปรึกษา, อบรม/ทดสอบบุคลากร, ตรวจและรับรองมาตรฐานผลิตภัณฑ์และอุตสาหกรรม มีสำนักงานใหญ่อยู่ที่นครมิวนิก ประเทศเยอรมนี ก่อตั้งในปีค.ศ. 1866 ที่เมืองมันไฮม์ บริษัทมีพนักงานทั่วโลกกว่า 26,000 คนและมีรายได้กว่า 2.3 พันล้านยูโรในปีค.ศ. 2015 มีสำนักงานมากกว่า 800 แห่งทั่วโลก
คำว่า "ทึฟ" ย่อมาจาก "เท็คนิชเชอร์อือเบอร์วัคฮุงส์ฟาร์ไอน์" (Technischer Überwachungsverein) ที่แปลว่าสมาคมตรวจสอบทางเทคนิค ส่วนคำว่า "ซืด" ย่อมาจาก "ซือเดิน" (Süden) ที่แปลว่า "ใต้" เนื่องจากในช่วงแรกองค์กรนี้มีตราตั้งเป็นสมาคมตรวจสอบหม้อต้มแห่งบาวาเรีย (Bayerische Dampfkesselrevisionsverein) ทำหน้าที่ตรวจสอบและรับรองหม้อต้มน้ำของหัวรถจักรไอน้ำ บาวาเรียเป็นรัฐทางใต้สุดของเยอรมนี
==แหล่งข้อมูลอื่น==
เว็ปไซต์ทางการ 
บริษัทของเยอรมนี
เนิร์ดลิงเงิน

เนิร์ดลิงเงิน (Nördlingen) เป็นเมืองชนบทในส่วนภูมิภาคชวาเบิน ในรัฐบาวาเรีย ประเทศเยอรมนี เมืองนี้ถูกปรากฎครั้งแรกในเอกสารปีค.ศ. 898 และมีการสมโภชครบรอบปีที่ 1100 ในปีค.ศ. 1998 เนิร์ดลิงเงินเป็นเพียงหนึ่งในสามเมืองของประเทศที่เมืองตั้งอยู่ภายในกำแพงคูเมือง อีกสองเมืองได้แก่โรเทินบวร์คอ็อพแดร์เทาเบอร์ และดิงเค็ลส์บืล ถือเป็นเมืองหนึ่งในบาวาเรียที่ควรค่าต่อการไปเยี่ยมชม
ในปีค.ศ. 1215 เนิร์ดลิงเงินได้รับการยกขึ้นเป็นเมืองจากจักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์ ในปีเดียวกันเอง ได้มีการเริ่มก่อสร้างกำแพงเมืองขึ้นมาเป็นครั้งแรก แนวกำแพงเมืองเก่านี้ยังหลงเหลือจนถึงปัจจุบัน เนิร์ดลิงเงินประสบเหตุเพลิงไหม้ครั้งใหญ่ในปีค.ศ. 1238 จนเมืองส่วนใหญ่เสียหาย แต่ก็ถูกฟื้นฟูใหม่อย่างรวดเร็ว กำแพงเมืองรูปวงกลมที่ปรากฎอยู่ในปัจจุบันถูกสร้างขึ้นในปีค.ศ. 1327 ซึ่งได้ขยายเขตในกำแพงออกไปสี่เท่า
==เมืองพี่น้อง==
เนิร์ดลิงเงินเป็นเมืองพี่น้องกับเมือง ดังนี้:
มาร์กแฮม ประเทศแคนาดา
วักกาวักกา ประเทศออสเตรเลีย
รีย็อง ประเทศฝรั่งเศส
ออลอโมตส์ ประเทศเช็กเกีย
==อ้างอิง==
==แหล่งข้อมูลอื่น==
Homepage 
 
เสรีนครจักรวรรดิ
Donau-Ries
มานูเอล โนริเอกา

มานูเอล อันโตนิโอ โนริเอกา โมเรโน (Manuel Antonio Noriega Moreno; 11 กุมภาพันธ์ ค.ศ. 1934 – 29 พฤษภาคม ค.ศ. 2017) เป็นนักการเมืองและทหารชาวปานามาซึ่งเป็นผู้ปกครองโดยพฤตินัยของปานามาระหว่าง ค.ศ. 1983–1989 เขามีความสัมพันธ์อันยาวนานกับสำนักข่าวกรองสหรัฐ อย่างไรก็ตาม เขาถูกถอดออกจากอำนาจระหว่างการรุกรานปานามาของสหรัฐ
บุคคลที่เกิดในปี พ.ศ. 2477
บุคคลที่เสียชีวิตในปี พ.ศ. 2560
อัวร์ซูลา ฟ็อน แดร์ ไลเอิน

อัวร์ซูลา แกร์ทรูท ฟ็อน แดร์ ไลเอิน (Ursula Gertrud von der Leyen; เกิดวันที่ 8 ตุลาคม พ.ศ. 2501) เป็นนักการเมืองชาวเยอรมันผู้ดำรงตำแหน่งประธานคณะกรรมาธิการยุโรป อดีตรัฐมนตรีว่าการกระทรวงกลาโหมตั้งแต่ พ.ศ. 2556 โดยเป็นสตรีคนแรกในประวัติศาสตร์เยอรมันที่ดำรงตำแหน่งดังกล่าว เธอเป็นสมาชิกพรรคสหภาพประชาธิปไตยคริสเตียน ก่อนหน้านี้เคยดำรงตำแหน่งรัฐมนตรีว่าการกระทรวงแรงงานและกิจการสังคมระหว่าง พ.ศ. 2552–2556 และรัฐมนตรีว่าการกระทรวงพลเมืองอาวุโส สตรี และเยาวชนระหว่าง พ.ศ. 2548–2552
บุคคลที่เกิดในปี พ.ศ. 2501
บุคคลที่ยังมีชีวิตอยู่
รัฐมนตรีกลาโหมของประเทศเยอรมนี
บุคคลจากฮันโนเฟอร์
นักการเมืองเยอรมัน
ศิษย์เก่าจากมหาวิทยาลัยเกิททิงเงิน
ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน
ศิษย์เก่าจากมหาวิทยาลัยมึนส์เทอร์
ยามางาตะชิงกันเซ็ง

ยามางาตะชิงกันเซ็ง  เป็นเส้นทางรถไฟมินิชิงกันเซ็งในประเทศญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) เชื่อมระหว่างสถานีรถไฟโตเกียวกับสถานีรถไฟชินโจในจังหวัดยามางาตะ โดยใช้ทางรถไฟร่วมกับสายโทไกโดชิงกันเซ็งไปจนถึงฟูกูชิมะ จากนั้นจึงใช้ทางร่วมกับสายหลักโออุ
==รายชื่อสถานี==
ทุกสถานีตามรายชื่อนี้ตั้งอยู่ในสายหลักโออุ
พ้นสถานีฟูกูชิมะไป ขบวนรถที่มุ่งหน้าไปโตเกียวจะทำขบวนในฐานะขบวนของโทโฮกุชิงกันเซ็ง
{|class="wikitable" rules="all"
!rowspan="2"|สถานี
!rowspan="2"|อังกฤษ
!rowspan="2"|ญี่ปุ่น
!colspan="2"|ระยะทาง (กม.)
!rowspan="2"|เชื่อมต่อกับ
!colspan="2" rowspan="2"|ที่ตั้ง
|-
!style="width:2.5em"|จาก
!style="width:2.5em"|จากฟูกูชิมะ
|-
|
|Fukushima
|福島
|align=right|272.8
|align=right|0.0
|โทโฮกุชิงกันเซ็ง, สายหลักโทโฮกุอาบุคุมะเอ็กซ์เพรส
|ฟูกูชิมะ
|ฟูกูชิมะ
|-
|
|Yonezawa
|米沢
|align=right|312.9
|align=right|40.1
|สายโยเนซากะ
|โยเนซาวะ
|rowspan=10|ยามางาตะ
|-
|
|Takahata
|高畠
|align=right|322.7
|align=right|49.9
|&nbsp;
|ทากาฮาตะ
|-
|
|Akayu
|赤湯
|align=right|328.9
|align=right|56.1
|สายฟลาเวอร์นางาอิ
|นะเนียว
|-
|
|Kaminoyama-Onsen
|かみのやま温泉
|align=right|347.8
|align=right|75.0
|&nbsp;
|คามิโนะยามะ
|-
|
|Yamagata
|山形
|align=right|359.9
|align=right|87.1
|&nbsp;
|ยามางาตะ
|-
|
|Tendō
|天童
|align=right|373.2
|align=right|100.4
|&nbsp;
|เท็นโด
|-
|
|Sakurambo-Higashine
|さくらんぼ東根
|align=right|380.9
|align=right|108.1
|&nbsp;
|ฮิงาชิเนะ
|-
|
|Murayama
|村山
|align=right|386.3
|align=right|113.5
|&nbsp;
|มูรายามะ
|-
|
|Ōishida
|大石田
|align=right|399.7
|align=right|126.9
|&nbsp;
|โออิชิดะ
|-
|
|Shinjō
|新庄
|align=right|421.4
|align=right|148.6
|สายหลักโออุ, สายริกกูตะวันออก, สายริกกูตะวันตก
|ชินโจ
|}
==อ้างอิง==
ชิงกันเซ็ง
การขนส่งระบบรางในจังหวัดฟูกูชิมะ
การขนส่งระบบรางในจังหวัดยามางาตะ
อหิงสาในศาสนาเชน

ในศาสนาเชน อหิงสา (अहिंसा) เป็นหลักการหลักสำคัญพื้นฐานของศาสนา คำว่า "อหิงสา" แปลว่า "การไม่รุนแรง" (nonviolence) การไม่ทำร้าย และปราศจากความคิดที่จะทำร้ายสิ่งมีชีวิตอื่นใด การปฏิบัติต่าง ๆ ในศาสนาเชน โดยเฉพาะการทานมังสวิรัติ ล้วนแล้วแต่มาจากหลักพื้นฐานของอหิงสาทั้งนั้น หลักอหิงสาในศาสนาเชนต่างจากในปรัชญาอินเดียอื่น ๆ มาก ความรุนแรง (หิงสา violence) ในศาสนาเชนไม่ได้หมายถึงแค่การทำร้ายผู้อื่น แต่หมายถึงการทำร้ายตนเองด้วย อันทำให้ออกห่างจากการเข้าถึงโมกษะ (การหลุดพ้นจากสังสารวัฒ). นอกจากนี้ยังต้องถือหลักอหิงสาต่อสิ่งมีชีวิตทั้งปวง ไม่เพียงแต่มนุษย์ สัตว์ แต่รวมถึงพืช ต้นไม้ จุลินทรีย์ แบคทีเรีย สิ่งมีชีวิตขนาดเล็กกว่าตาเปล่ามองเห็น และสิ่งที่มีความเป็นไปได้ว่าจะมีชีวิต ทุกชีวิตล้วนได้รับการเคารพและล้วนมีสิทธิ์ที่จะได้ดำรงชีวิตอยู่โดยปราศจากความกลัว สิ่งมีชีวิตทั้งปวงจะไม่ต้องกลัวผู้ที่ถือหลักอหิงสา การปกป้องชีวิตอื่นนั้นเรียกว่า "อภัยธานัม" (abhayadānam) ถือเป็นการทำบุญที่สูงสุดที่มนุษย์คนหนึ่งจะกระทำได้
อหิงสา นอกจากจะหมายถึงการไม่รุนแรงในเชิงกายภาพและการกระทำแล้ว ยังหมายถึงความคิดที่ปราศจากความอยากที่จะสร้างความรุนแรงใด ๆ ด้วย ดังนั้นศาสนาเชนจึงยึดหลักการทานมังสวิรัติมาเป็นเวลาช้านานแล้ว
== อ้างอิง ==
ปรัชญาอินเดีย
หลักธรรมของศาสนาเชน
สันตินิยม
เจบีเจไนน์ไฟฟ์

เจบีเจไนน์ไฟร์ (JBJ95; ) เป็นดูโอชาวเกาหลีใต้ ก่อตั้งโดย Hunus Entertainment ในปี 2018 ปัจจุบันบริหารงานโดยสตาร์โรดเอนเตอร์เทนเมนต์ ประกอบด้วยสมาชิกคือ เคนตะ และ ซังกยุน เปิดตัวครั้งแรกเมื่อวันที่ 30 ตุลาคม 2018 กับซิงเกิ้ล Home
==ประวัติ==
===2018: การก่อตัวและการเปิดตัว===

ไม่นานหลังจากที่ เจบีเจ ได้ยุบวงไป ได้มีการประกาศว่าซังกยุน และ เคนตะ จะทำกิจกรรมกันต่อไป ทั้ง2คนแสดงละครในเว็บที่ผลิตโดย Star Road Entertainment และ SBS เรื่อง"Barefoot Diva" (ฮันกึล:맨발의디바) เป็นละครตลกโรแมนติกที่บอกเล่าเรื่องราวของชายหนุ่มสองคนที่พบกับผีในสตูดิโอบันทึกเสียงของพวกเขา ฉายเมื่อวันที่ 11 สิงหาคม 2018
ในงานแฟนมีทติ้งที่จัดขึ้นในกรุงโซลเมื่อวันที่ 7 กรกฎาคม 2018 ซังกยุน และ เคนตะ ประกาศว่าพวกเราจะทำกิจกรรมในฐานะวงดูโอ แต่ชื่อยังไม่ได้ถูกเปิดเผย ในวันที่ 17 สิงหาคมทั้งคู่ได้เปิดเผยชื่อ เจบีเจไนน์ไฟร์ อย่างเป็นทางการซึ่งเป็นชื่อที่ระลึกถึง เจบีเจ ขณะเดียวกันก็หมายถึงปีเกิดของพวกเขาในปี 1995
เจบีเจไนน์ไฟร์ จัดแสดงโชว์เคสของพวกเขาในวันที่ 30 ตุลาคม 2018 หลังจากการเปิดตัว EP แรกของพวกเขาที่ชื่อว่า Home
===2019: Awake===
ในวันที่ 10 มีนาคม 2019 มีการประกาศว่าซังกยุนออกจากต้นสังกัด Hunus Entertatnment และลงนามในสัญญาพิเศษกับ Star Road Entertainment ทำให้ เจบีเจไนน์ไฟร์ สังกัดและทำกิจกรรมภายใต้ Star Road ต่อไป 
==สมาชิก==
===เคนตะ===
ชื่อในวงการ: เคนตะ (Kenta/켄타)
ชื่อเกิด: ทาคาดะ เคนตะ (Takada Kenta/髙田健太/타카다 켄타)
ชื่อเกาหลี: โก กอนแท (Go Geon Tae/고건태)
วันเกิด: 10 มกราคม 2538
สัญชาติ:  ญี่ปุ่น
ตำแหน่ง: นักร้องเสียงหลัก
===ซังกยุน===
ชื่อในวงการ: ซังกยุน (Sanggyun/상균)
ชื่อเกิด: คิม ซังกยุน (Kim Sanggyun/김상균)
วันเกิด: 23 พฤษภาคม 2538
สัญชาติ:  เกาหลีใต้
ตำแหน่ง: แร็ปเปอร์หลัก
== ผลงานเพลง ==
=== อีพี ===
=== ซิงเกิล ===
==อ้างอิง==
กลุ่มดนตรีเคป็อป
กลุ่มดนตรีป็อปสัญชาติเกาหลีใต้
กลุ่มดนตรีจากโซล
กลุ่มดนตรีที่ก่อตั้งในปี พ.ศ. 2561
พิทักษ์ชัย ลิ้มรักษา

พิทักษ์ชัย ลิ้มรักษา (ชื่อเล่น: พรีเมียร์; เกิดวันที่ 27 มีนาคม พ.ศ. 2540) เป็นนักฟุตบอลชาวไทย เล่นในตำแหน่งแบ็กซ้าย หรือ ปีกซ้าย ปัจจุบันเล่นให้กับมหาสารคาม สามใบเถา ในไทยลีก 3
== สโมสร ==
=== เมืองทอง ยูไนเต็ด ===
พิทักษ์ชัย ได้ลงเล่นในไทยลีก กับเมืองทอง ยูไนเต็ด เป็นครั้งแรกในวันที่ 20 เมษายน พ.ศ. 2562 โดยเป็นหนึ่งใน 11 ผู้เล่นตัวจริงในนัดที่แพ้การท่าเรือ 1–2
== ทีมชาติ ==
พิทักษ์ชัย ได้รับคัดเลือกเป็นผู้เล่นทีมชาติไทยรุ่นอายุไม่เกิน 21 ปี เมื่อวันที่ 10 สิงหาคม พ.ศ. 2560
== เกียรติประวัติ ==
=== สโมสร ===
มหาสารคาม สามใบเถา
ไทยลีก 3 โซนภาคตะวันออกเฉียงเหนือ: 2565–66
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2540
บุคคลที่ยังมีชีวิตอยู่
กองหลังฟุตบอล
นักฟุตบอลชาวไทย
ผู้เล่นในไทยลีก
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลอุดรธานี
ผู้เล่นสโมสรฟุตบอลตราด
ผู้เล่นสโมสรฟุตบอลโปลิศ เทโร
โบสถ์นักบุญแอนโทนี (โกจจิกเฑ)

โบสถ์นักบุญแอนโทนี (St. Anthony's Shrine, Kochchikade) เป็นสักการสถานในศาสนาคริสต์นิกายโรมันคาทอลิก ในสังกัดอัครมุขมณฑลโคลัมโบ ประเทศศรีลังกา โบสถ์แห่งนี้ตั้งอยู่ในย่านโกจจิกเฑ  (Kochchikade) เขตโกตาเหนา (Kotahena) โคลัมโบ สร้างขึ้นเพื่ออุทิศแด่นักบุญแอนโทนีแห่งปาดัว โบสถ์แห่งนี้ได้รับสถานะ "สักการสถานแห่งชาติ" (national shrine) เรลิกสำคัญของโบสถ์นี้คือชิ้นส่วนลิ้นของนักบุญแอนโทนี ซึ่งบรรจุไว้ในกล้องแก้วพร้อมกับรูปปั้นของนักบุญแอนโทนี ซึ่งตั้งอยู่ตรงทางเข้าของโบสถ์
โบสถ์แห่งนี้ตกเป็นเป้าในเหตุระเบิดในประเทศศรีลังกา พ.ศ. 2562
== อ้างอิง ==
โบสถ์คริสต์ในประเทศศรีลังกา
รายชื่อประเทศเรียงตามค่าแรงขั้นต่ำ

ด้านล่างนี้เป็นรายชื่อประเทศตามค่าจ้างขั้นต่ำ กว่า 193 รัฐสมาชิกสหประชาชาติ และอดีตสมาชิกสหประชาชาติ
== รายชื่อประเทศ ==
== อ้างอิง ==
== แหล่งข้อมูลอื่น ==
Minimum Wages around the World
รายชื่อประเทศ
วอลอดือมือร์ แซแลนสกึย

วอลอดือมือร์ ออแลกซันดรอวึช แซแลนสกึย (Володи́мир Олекса́ндрович Зеле́нський|Volodymyr Oleksandrovych Zelenskyy; เกิด 25 มกราคม ค.ศ. 1978) เป็นนักการเมืองชาวยูเครนและผู้เข้าชิงตำแหน่งประธานาธิบดียูเครนในการเลือกตั้งประธานาธิบดียูเครน ค.ศ. 2019 ก่อนที่จะเข้ามาเล่นการเมืองเขามีอาชีพเป็นนักแสดงตลกและผู้สร้างภาพยนตร์ แซแลนสกึยชนะการเลือกตั้งโดยเอาชนะประธานาธิบดีคนก่อนอย่างแปตรอ ปอรอแชนกอ อย่างขาดลอยด้วยคะแนนเสียงมากกว่าร้อยละ 73
แซแลนสกึยเคยสวมบทบาทเป็นประธานาธิบดียูเครนในละครชุดทางโทรทัศน์เรื่อง เพื่อประชาชนที่รัก (สลูฮานารอดู, “ผู้รับใช้ประชาชน”) ซึ่งออกอากาศระหว่าง ค.ศ. 2015–2019 ต่อมาลูกจ้างและพนักงานในบริษัทกวาร์ตัล 95 ได้ร่วมก่อตั้งพรรคผู้รับใช้ประชาชนขึ้นในเดือนมีนาคม ค.ศ. 2018 ซึ่งตั้งชื่อตามละครชุดนี้เอง
หกเดือนก่อนที่เขาจะประกาศเป็นผู้ลงสมัครรับเลือกตั้งในวันที่ 31 ธันวาคม ค.ศ. 2018 เขาเป็นหนึ่งในตัวเต็งจากผลสำรวจความคิดเห็นเกี่ยวกับการเลือกตั้ง  เขาชนะการเลือกตั้งร้อยละ 73.2 ในการเลือกตั้งรอบสอง โดยวางตัวเป็นนักการเมืองที่ต่อต้านกลุ่มผู้มีอำนาจและปราบการฉ้อราษฎร์บังหลวง
ในตำแหน่งประธานาธิบดี แซแลนสกึยเป็นผู้สนับสนุนรัฐบาลอิเล็กทรอนิกส์และเอกภาพระหว่างประชาชนที่พูดภาษายูเครนกับประชาชนที่พูดภาษารัสเซีย เขาเน้นการสื่อสารผ่านสื่อสังคม โดยเฉพาะอินสตาแกรม หลังการเลือกตั้งประธานาธิบดีไม่นาน เขายุบสภาจัดการเลือกตั้งใหม่ จนทำให้พรรคของเขาชนะอย่างถล่มทลาย ในสมัยดำรงตำแหน่งของเขา เขาผ่านกฎหมายยกเลิกความคุ้มกันทางกฎหมายต่อสมาชิกรัฐสภายูเครน รับผิดชอบแก้ไขการระบาดทั่วของโควิด-19 และภาวะเศรษฐกิจถดถอยที่เกิดขึ้นตามมา และมีความคืบหน้าอยู่บ้างในการจัดการการฉ้อราษฎร์บังหลวงในประเทศ กระนั้นนักวิจารณ์เขาอ้างว่าแม้เขาจะชิงอำนาจไปจากพวกคณาธิปัตย์ แล้วรวมศูนย์อำนาจและเสริมสร้างฐานะของตัวเองแทน
แซแลนสกึยให้คำมั่นว่าจะยุติความขัดแย้งอันยืดเยื้อกับรัสเซีย และพยายามเจรจากับประธานาธิบดีวลาดีมีร์ ปูติน รัฐบาลของเขาเผชิญกับการยกระดับความตึงเครียดกับรัสเซียใน ค.ศ. 2021 จนลงเอยด้วยการบุกเต็มขั้นของรัสเซียในเดือนกุมภาพันธ์ ค.ศ. 2022 ยุทธศาสตร์ของแซแลนสกึยระหว่างการสะสมกำลังทหารของรัสเซียเป็นการปลอบขวัญประชาชนยูเครน และพยายามสร้างความเชื่อมั่นต่อชุมชนระหว่างประเทศว่ายูเครนจะไม่ตอบโต้ หลังเกิดการรุกราน แซแลนสกึยประกาศกฎอัยการศึกและประกาศระดมพลทั่วประเทศ ความเป็นผู้นำของเขาในสงครามทำให้เขาได้รับความชื่นชมจากนานาชาติ และเขาได้รับการยกย่องในฐานะสัญลักษณ์แห่งการต่อต้านของยูเครน
== หมายเหตุ ==
== อ้างอิง ==
== แหล่งข้อมูลอื่น ==
Kvartal 95 
Who is Volodymyr Zelenskyy? 1:31h Biograph Fox Videos
บุคคลที่เกิดในปี พ.ศ. 2521
บุคคลที่ยังมีชีวิตอยู่
ประธานาธิบดียูเครน
ชาวยิวยูเครน
บุคคลจากแคว้นดนีปรอแปตร็อวสก์
ปูนซีเมนต์เอเซีย

บริษัท ปูนซีเมนต์เอเซีย จำกัด (มหาชน) (อังกฤษ: ASIA CEMENT PUBLIC COMPANY LIMITED ชื่อย่อ: ACC)   บริษัทดำเนินธุรกิจเป็นผู้ผลิตและจำหน่ายปูนซีเมนต์ รายใหญ่แห่งหนึ่งในประเทศไทย จดทะเบียนเป็นบริษัทจำกัดมหาชนตั้งแต่ปี 2 กรกฎาคม 2539 ปัจจุบันปูนซีเมนต์เอเชีย มีสำนักงานใหญ่อยู่ที่ เลขที่ 23/124-128 ซอยศูนย์วิจัย ถนนพระราม 9 แขวงบางกะปิ เขตห้วยขวาง กรุงเทพมหานคร 10310 โดยผลิตและจัดจำหน่ายปูนซีเมนต์ภายใต้ชื่อ "ปูนดอกบัว" และมีบริษัทผลิตและจำหน่ายคอนกรีตผสมเสร็จ คือบริษัท เอเซียผลิตภัณฑ์ซีเมนต์ จำกัด เป็นบริษัทในเครือ
== ประวัติ ==
บริษัทได้รับการจดทะเบียนจัดตั้งเป็นบริษัทจำกัด และถือกำเนิดขึ้นเมื่อวันที่ 23 สิงหาคม พ.ศ. 2532 ประกอบธุรกิจผลิตและจัดจำหน่ายปูนซีเมนต์ โดยได้ทำการก่อสร้างโรงงานปูนซีเมนต์ขึ้นบนเนื้อที่กว่า 1,000 ไร่ ที่ตำบลพุกร่าง อำเภอพระพุทธบาท จังหวัดสระบุรี และได้จัดตั้งเป็นนิติบุคคลประเภทบริษัทมหาชนจำกัด ด้วยทุนจดทะเบียน 4,670,523,072 บาท ในวันที่ 2 กรกฎาคม 2539 ต่อมาในปี พ.ศ. 2546 บริษัท ปูนซีเมนต์เอซีย จำกัด (มหาชน) ควบรวมกิจการกับบริษัทชลประทานซีเมนต์ จำกัด (มหาชน) ซึ่งจดทะเบียนก่อตั้งเมื่อวันที่ 12 กันยายน พ.ศ. 2499 รัฐบาลสมัยนั้นได้มีมติให้สร้างเขื่อนอเนกประสงค์เพื่อใช้ผลิตกระแสไฟฟ้า และ เพื่อประโยชน์ในด้านการชลประทานขึ้นเป็นแห่งแรกในประเทศไทยที่ อำเภอสามเงา จังหวัดตาก โดยได้รับพระราชทานพระปรมาภิไธยให้เป็นชื่อของเขื่อนแห่งนี้ว่า เขื่อนภูมิพล    บริษัทชลประทานซีเมนต์ จำกัด (มหาชน) มีโรงงานปูนซีเมนต์ 2 แห่ง ที่อำเภอตาคลี จังหวัดนครสวรรค์ และอำเภอชะอำ จังหวัดเพชรบุรี
== การประกอบธุรกิจ ==
ปูนตราดอกบัว
ปูนสำเร็จรูป บัวมอร์ตาร์
บัวคอนกรีต
== ข่าวสารและอ้างอิง ==
ข่าวปูนซีเมนต์เอเซียเปิด “โรงไฟฟ้าลมร้อน” จ.สระบุรี 
สมาชิกสมาคมอุตสาหกรรมปูนซีเมนต์ไทย 
โครงการเขื่อนภูมิพล
ข่าวปูนเอเซีย ผลิตปูนฟอกอากาศ 
2ยักษ์ปูนซีเมนต์แข่งดุ ชิงเมกะโปรเจ็กต์รัฐฯ-ปักฐานต่างแดน
บริษัทของไทย
ธุรกิจซิเมนต์
บริษัทที่ก่อตั้งในปี พ.ศ. 2532
เคาน์เตสลูอานาแห่งออเรนจ์-นัสเซา

เคาน์เตสลูอานาแห่งออเรนจ์-นัสเซา (Countess Luana of Orange-Nassau) เกิดเมื่อวันที่ 26 มีนาคม 2548 ณ ลอนดอน เป็นพระธิดาคนใหญ่ใน เจ้าชายฟริโซแห่งออเรนจ์-นัสเซา และ เจ้าหญิงมาเบลแห่งออเรนจ์-นัสเซา เป็นพระราชนัดดาใน สมเด็จพระราชินีนาถเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ เป็นพระราชภาติยะใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ทรงมีพระบิดาและพระมารดาทูลหัวคือ เจ้าชายคอนสตันตินแห่งเนเธอร์แลนด์ อะเมลี วิสเซอ สมิท บารอนเนสโซฟี คอนเดร็ก และ เอ็มมา เบอร์นาโด เธอมีน้องสาว 1 คน คือ เคาน์เตสซาเรียแห่งออเรนจ์-นัสเซา เธอกับน้องสาวไม่มีสิทธิในการสืบราชบัลลังก์ เนื่องจากพระบิดาและพระมารดาของเธอ เสกสมรสโดยไม่ได้รับการยินยอมจากรัฐสภา ทำให้พระบิดาของเธอก็หลุดพ้นจากการสืบราชบัลลัก์เหมือนกัน ปัจจุบัน เจ้าหญิงมาเบล และพระธิดาทั้ง 2 ประทับในพระราชวังหลวง และออกงานในฐานะพระราชวงศ์
บุคคลที่เกิดในปี พ.ศ. 2548
ชาวดัตช์
เจ้าหญิงเนเธอร์แลนด์
พระราชวงศ์ที่ทรงพระเยาว์
อีเปอร์

อีเปอร์ (Ieper) หรือ อิพร์ (Ypres) เป็นเมืองหนึ่งในมณฑลฟลานเดอร์ตะวันตกของประเทศเบลเยียม ในช่วงสงครามโลกครั้งที่หนึ่ง อีเปอร์เป็นศูนย์กลางของยุทธการระหว่างกองกำลังฝ่ายจักรวรรดิเยอรมันกับฝ่ายสัมพันธมิตร
เมืองในประเทศเบลเยียม
สโมสรฟุตบอลเอสซีจี เมืองทอง ยูไนเต็ด บี

สโมสรฟุตบอลเอสซีจี เมืองทอง ยูไนเต็ด บี เป็นทีมสำรอง ของเอสซีจี เมืองทอง ยูไนเต็ด ปัจจุบันลงทำการแข่งขันในไทยลีก 4
== ประวัติ ==
เอสซีจี เมืองทอง ยูไนเต็ด บี ได้ก่อตั้งครั้งแรกในปี พ.ศ. 2562 เพื่อพัฒนาผู้เล่นเยาวชนของสโมสรให้ลงทำการแข่งขันอย่างต่อเนื่อง โดยเริ่มลงเล่นในไทยลีก 4 ฤดูกาล 2562 โซนกรุงเทพและปริมณฑล เป็นฤดูกาลแรก
== สนาม ==
เอสซีจี เมืองทอง ยูไนเต็ด บี ใช้เอสซีจีสเตเดียม เป็นสนามเหย้าในการแข่งขัน ซึ่งใช้สนามเดียวกันกับทีมชุดใหญ่ของสโมสร
== ผู้เล่น ==
=== ผู้เล่นชุดปัจจุบัน ===
== เกียรติประวัติ ==
ไทยลีก 4:
*ชนะเลิศ (1): 2562 โซนกรุงเทพและปริมณฑล
== อ้างอิง ==
== แหล่งข้อมูลอื่น ==
เว็บไซต์สโมสรอย่างเป็นทางการ 
เว็บไซต์แฟนคลับในประเทศไทย
สโมสรฟุตบอลเมืองทอง ยูไนเต็ด
เอสซีจี
ทีมสำรองไทยลีก
สโมสรกีฬาที่ก่อตั้งในปี พ.ศ. 2562
ไนเตอร์

ไนเตอร์ (niter หรือ nitre) เป็นรูปผลึกของโพแทสเซียมไนเตรด (KNO3) หรือเรียก ดินประสิว (saltpeter)
แร่ที่เกี่ยวข้องได้แก่ โซดาไนเตอร์ (โซเดียมไนเตรด), แอมโมเนียไนเตอร์ (แอมโมเนียมไนเตรด) ไนโตรสตรอนเชียไนต์ (สตรอนเชียมไนเตรด) ไนโตรแคลไซต์ (แคลเซียมไนเตรด), ไนโตรแม็กนีไซต์ (แม็กนีเซียมไนเตรด) ไนโตรแบไรต์ (แบเรียมไนเตรด) และไนเตรดทองแดงสองชนิด อันที่จริงธาตุธรรมชาติทุกชนิดในสามหมู่แรกของตารางธาตุและแคตไอออนอีกหลายตัวเกิดเป็นไนเตรดซึ่งพบได้ไม่ค่อยบ่อย ไนเตอร์ใช้เจาะจงเรียกเกลือไนเตรดที่ทราบกันว่าเป็นดินประสิวหลายชนิด (มีเพียงเกลือไนเตรดเท่านั้นที่ทำดินปืนได้ดี) ในช่วงเวลาที่ไนเตอร์และกรดไนตริกอนุพันธ์ของมันใช้ตั้งชื่อธาตุไนโตรเจนในปี 1790
ไนเตอร์ละลายได้ดีมากในน้ำ จึงพบบ่อยที่สุดในสิ่งแวดล้อมแห้งแล้งและร่วมกับแร่ที่ละลายได้อย่างอื่น เช่น ฮาไลด์ ไอโอไดด์ บอเราต ยิปซัม คาร์บอเนตและซัลเฟตที่พบน้อยกว่า แหล่งแร่โซเดียมไนเตรดสำคัญ ("ดินประสิวชิลี" หรือไนตราทีน) อยู่ในทะเลทรายอะทาคามาในประเทศชิลี โพแทสเซียมและไนเตรดตัวอื่นมีความสำคัญมากสำหรับใช้เป็นปุ๋ยและดินปืนในอดีต ปัจจุบันไนเตรดที่ผลิตโดยการสังเคราะห์บรรลุอุปทานส่วนใหญ่ของโลก แต่ยังมีการขุดเจาะแร่ธรรมชาติและมีคุณค่าเชิงพาณิชย์อย่างสำคัญ
== อ้างอิง ==
แร่ไนเตรด
แร่โพแทสเซียม
โพแทช